पेसाका हिसाबले अधिवक्ता रहनुभएका केसीले सामाजिक क्षेत्रका विभिन्न फोरममा समेत रहेर आफ्नो सफल भूमिका देखाउनुभएको छ । नेपाल बार एसोसियसन दोलखा इकाइको संस्थापक सदस्य, तीन कार्यकालसम्म अध्यक्ष बनेर बारको संस्थागत छविलाई उहाँले उँचो बनाउनुभएको छ । शिक्षा क्षेत्रमा पनि उहाँको चासो र लगाव छ, गौरीशंकर बहुमुखी क्याम्पसको सञ्चालक समिति सदस्य बनेर शिक्षा क्षेत्रमा योगदान गर्नुभएको छ । कुशल वक्ता, निर्भिक व्यक्तित्व केसीको उम्मेदवारीले भीमेश्वर नगरमा नयाँ तरंग सञ्चार भएको छ । उहाँका अगाडि थुप्रै अवसर र चुनौतीहरू छन् ।
